انا محتاج حد يرد عليا انا مش حاسس بربنا مقتنع او مش مقتنع بوجوده انا مش قادر احبه انا شايف نفسي غبي و ما بعرفش افكر مجرد بردد كلام و ما بعرفش افرق بين الصح و الغلط لو بقرا لملحدين او متدينين ما بعرفش افرق بين ردودهم ممكن كل واحد شايف الموضوع من زاوية انا مش عارف احكم انا فاشل في حياتي كمان اعمل ايه؟
شوف يا حبيبي.. أهم حاجة توقف عن الانبهار! مش مطلوب منك إنك تكون عارف فيزياء الكم ولا نظرية التطور ولا قوانين الثيرموديناميكا ولا فقه الأولويات ولا تاريخ الأديان ولا الأنثروبولوجي ولا فقه اللغة واللسانيات، مش معنى إن واحد حط كلمة أو كلمتين من دول في كلامه إنه صح أو إنك المفروض تجري وتدوّر وتحكم، مفيش حد في الدنيا بيعمل كده، وكثير كثير ممن يتكلم بهذه الكلمات لا يدري أكثر منها وغالبا هو ينقل عن غيره مع تعديلات يسيرة بحسب فهمه .. أنت في مرحلة البناء، يعني المفروض إنك تكون بتبني معارفك بهدوء وبتدرج في الوقت الحالي، حافظ على إيمانك وصلاتك وسكينة نفسك، ولا تستعجل، اهتم بالأساسيات ومع الوقت ستكون لديك القدرة على الحكم، ولو أشكل عليك شيء ستكون عندك القدرة على البحث، ولو لم تصل لجواب بالبحث سيكون عندك رباطة جأش وقوة نفس تستطيع بها أن تحافظ على عقيدتك حتى تجد الجواب، كلنا عنده أمور مازال يبحث عن جوابها، وممكن يكون عندك مسائل مُشكلة عليك وتقرأ الإجابات عليها ولا تقتنع بها ثم تجد جوابها بعد عشر سنوات أو أكثر.. حالك في المعرفة كحال طفل يحبو، ويرى اثنين في سباق للجري وينبهر بهما جدا، فيرى أنه عاجز فاشل، رغم أنه مش فاشل ولا حاجه ولكن دا عمره، مش بس كده، دا بيحاول إنه يعرف بنفسه مين في الاثنين دول سريع فعلا ومين بياخد منشطات .. الخلاصة لا تستعجل، حافظ على إيمانك وصلاتك، وركز على بناء نفسك معرفيا بعيدًا عن الشبهات والملحدين والردود عليهم .. ومع الوقت ستجد فرقًا يرضيك إن شاء الله!